
Ceannasaí Turasóireachta

Conradh 5 Bliana ar Théarma Seasta




[bookmark: _Hlk136254596][bookmark: _Hlk136258007]DÁTA DEIRIDH CHUN IARRATAIS CHOMHLÁNAITHE A FHÁIL:


4.00i.n Dé Déardaoin, 11 Meán Fómhair 2025
_______________________________________________________________
Comhairle Cathrach na Gaillimhe
Halla na Cathrach
Bothar an Choláiste
 Gaillimh

· [bookmark: _Hlk138410785]Seiceáil na pointí seo a leanas sula seolann tú an fhoirm seo:  SEICLIOSTA TÁBHACHTACH

[bookmark: _Hlk150432846]Ní mór gach foirm iarratais a chur isteach, a chomhlánú go hiomlán (i.e. Alt 1 – Roinn 2)  agus na doiciméid uile a iarradh a chur san áireamh  faoi  4.00i.n Dé Déardaoin, 11 Meán Fómhair 2025. Cuirfear gach  iarratas neamhiomlán ar ais mar  iarratais neamhbhailí tar éis an dáta deiridh agus ní chuirfear san áireamh iad sa chomórtas.

· Ní mór an t-eolas ar fad a chur ar fáil ach amháin ar an bhfoirm iarratais fhoirmiúil. Ní bhreithneofar eolas breise trí Curriculum Vitae.  

· Cinntigh go bhfuil d'fhoirm iarratais comhlánaithe i bhformáid chlóscríofa  agus gur fhreagair tú gach ceist go hiomlán.  

· Iarratais trí Ríomhphost:  Ní mór an fhoirm iarratais chomhlánaithe, mar aon le cóipeanna scanta de Cháilíochtaí Oideachais, & Ceadúnas Tiomána ábhartha (má bhaineann) ábhartha a sheoladh trí ríomhphost chuig recruitment@galwaycity.ie faoi 4.00i.n Dé Déardaoin, 11 Meán Fómhair 2025Cinntigh go bhfuil “Ceannasaí Tuarasóireachta” scríofa sa bharra ábhair

· Beidh teastais bhunaidh ag teastáil roimh aon choinne.   Measfar iarratais a chuirtear isteach nach gcomhlíonann na riachtanais mar atá leagtha amach a bheith neamhbhailí, cuirfear ar ais chuig an iarrthóir iad agus NÍ chuirfear san áireamh iad sa chéad chéim eile den chomórtas.

· Tabhair faoi deara, le do thoil, nach leor Deimhnithe agus Ceadúnas Tiomána ábhartha a chur faoi bhráid na hoifige seo roimhe seo chun na riachtanais iarratais reatha a chomhlíonadh.
· Gearrliostaeofar iarratais ar bhonn na faisnéise a chuirtear ar fáil ar an bhfoirm iarratais agus dá bhrí sin ba chóir duit a chinntiú go bhfuil d'iarratas comhlánaithe go hiomlán agat agus go gcuirtear isteach na doiciméid go léir a iarrtar.

· Ba cheart d'iarrthóirí dóthain ama a thabhairt chun a chinntiú nach mbeidh an seachadadh níos déanaí ná an t-am is déanaí chun glacadh leis.  Is ar an iarratasóir atá an fhreagracht a chinntiú go  bhfaigheann an Rannóg Acmhainní Daonna, Comhairle Cathrach na Gaillimhe, an fhoirm iarratais ina hiomláine in am.  

· Cuir aon athrú seolta in iúl don Roinn Acmhainní Daonna.  Cinntigh, le do thoil, go gcuireann tú uimhir theagmhála bhailí reatha ar d'fhoirm iarratais.










	SÍOS AR AN BPOST
[bookmark: _Hlk137468703]Turasóireacht na Gailimhe

Tá Cathair na Gaillimhe i gcroílár an tionscnaimh turasóireachta is suntasaí in Éirinn a bhuíochas do Shlí an Atlantaigh Fhiáin. Agus í ar cheann den bheagán ceantar uirbeach ar an gcosán idirnáisiúnta seo, tá ról ríthábhachtach aici a bheith ina bonn faoi ioncaim ar fud Chósta an Iarthair chomh maith le bheith ina suíomh turasóireachta a bhfuil ríthábhacht léi go náisiúnta agus go hidirnáisiúnta. 

Go dtí seo, d'éirigh leis an gComhairle Cathrach réimse leathan seirbhísí agus áiseanna a bhaineann le turasóireacht a chothú, ach mar thoradh ar an méadú atá ar an éileamh ar na seirbhísí agus ar na taitneamhachtaí sin, b’éigean don Chomhairle Cathrach pleanáil straitéiseach a dhéanamh do thodhchaí na turasóireachta sa Chathair. 

Is Cathair Mheánaoiseach uathúil í an Chathair féin a bhfuil cáil idirnáisiúnta uirthi mar gheall ar a sráid-dreacha, a tairiscint chultúir agus, mar a aithníodh thuas, an timpeallacht dhátheangach ar leith a chothaíonn oidhreacht na Gaeilge agus cultúr na hÉireann. Meallann an chathair grúpaí éagsúla cuairteoirí ar nós iad siúd atá fiosrach ó thaobh cultúir de agus iad siúd atá ag iarraidh éalú ón saol mór. Tá níos mó agus níos mó cuairteoirí ag aithint bia den scoth Chathair na Gaillimhe freisin.

Is gníomhaíocht mhór eacnamaíoch í earnáil turasóireachta Chathair na Gaillimhe laistigh den gheilleagar áitiúil agus leanann sí uirthi ag fás bliain i ndiaidh bliana. In 2019, thug 1.7 milliún duine ó thíortha eile cuairt ar Chathair na Gaillimhe agus cruthaíodh ioncam €589 milliún. Vótáladh Cathair na Gaillimhe mar an chathair is cairdiúla san Eoraip i nGradaim Taistil Léitheoirí Condé Nast Traveller 2020 agus bronnadh an "Bhratach Chorcra" uirthi as bheith ina cathair shábháilte agus oiriúnach do theaghlaigh san oíche gach bliain ó 2015 i leith. Bronnadh an bhratach sin ar Bhóthar na Trá freisin in 2023. Ba é an áit ba mhó cuairt in Éirinn é taobh amuigh de Bhaile Átha Cliath. Ina theannta sin, chruthaigh 1 mhilliún cuairteoir intíre €247 milliún don gheilleagar áitiúil. Meastar go bhfuil baint ag 12-14% de ghnólachtaí i gCathair na Gaillimhe leis an turasóireacht. Tá cáil ar Chathair na Gaillimhe mar gheall ar na hearnálacha bríomhara cultúir agus fáilteachais atá mar bhunús le geilleagar oíche na cathrach. Cuireann earnáil an bhia go mór leis an eispéireas turasóireachta foriomlán freisin.

Tá straitéis turasóireachta ag an gComhairle Cathrach le haghaidh 2020 go 2025. Léiríonn an infheistíocht atá déanta ag an gComhairle Cathrach sa straitéis sin an tosaíocht atá ag an gComhairle Cathrach i bhforbairt a táirge turasóireachta agus is iarracht shoiléir é ar obair na Comhairle Cathrach cur le hearnáil turasóireachta na Cathrach. Díríodh sa Straitéis ar an gCathair a fhorbairt ina ceann scríbe den chéad scoth, agus í suite go huathúil ar chósta thiar na hÉireann feadh Shlí an Atlantaigh Fhiáin, ar imeall na hEorpa. 

Chomh maith leis sin, i bPlean Forbartha Eispéireas agus Ceann Scríbe Chathair na Gaillimhe (DEDP) 2025-2029, d'ullmhaigh Comhairle Cathrach na Gaillimhe agus Fáilte Éireann cur chuige ilpháirtithe leasmhara a dhírigh ar luach eacnamaíoch na turasóireachta a mhéadú agus ar fhad an fhanachta sa chathair a mhéadú. 

Aithníonn DEDP gurb í Cathair na Gaillimhe an tríú cathair is mó cuairt i bPoblacht na hÉireann agus, mar a luadh thuas, feidhmíonn sí mar mhol cuairteoirí do Chathair na Gaillimhe agus is pointe rochtana í ar Shlí an Atlantaigh Fhiáin. Tá baint láidir ag ceann scríbe na cathrach le féilte agus le himeachtaí a spreagann féilire imeachtaí a thaitníonn le réimse éagsúil lucht spéise ar cuairteoirí iad.

















DUALGAIS AGUS FREAGRACHTAÍ




Tá Comhairle Cathrach na Gaillimhe ag lorg iarratais faoi láthair ó dhaoine cáilithe go cuí don Post an Cheannasaí Turasóireachta. Tar éis an phróisis agallaimh, cuirfidh Comhairle Cathrach na Gaillimhe painéal le chéile le haghaidh phost an Cheannasaí Turasóireachta (Conradh 5 Bliana) (ar nós Ghrád VIII) óna bhféadfaí folúntais ábhartha amach anseo a líonadh faoi réir ceadú ón Roinn Tithíochta, Pleanála agus Rialtais Áitiúil. Beidh an painéal sin ann ar feadh 12 mhí.

Is príomhphost nua ardbhainistíochta é an Ceannasaí Turasóireachta laistigh den Chomhairle Cathrach agus tabharfar limistéar seachadta seirbhíse dó nó iarrfar air tacú le limistéar feidhme de réir mar is gá. Oibreoidh an Ceannasaí Turasóireachta faoi threoir agus faoi bhainistíocht an Stiúrthóra um Fhorbairt Uirbeach nó grád den chineál céanna nó fostaí eile arna ainmniú ag an bPríomhfheidhmeannach de réir mar is cuí.

Oibreoidh an Ceannasaí Turasóireachta mar chuid d'fhoireann ardbhainistíochta na Stiúrthóireachta agus déanfaidh sé maoirseacht ar chur i bhfeidhm pleananna agus tionscadal de chuid na Comhairle Cathrach agus tacaíodh sé le rannpháirtíocht le timpeallacht na n-údarás poiblí i gcoitinne chomh maith le príomhpháirtithe leasmhara turasóireachta ar fud na Cathrach.

I measc na ndualgas agus na freagrachtaí a bheidh air, beidh na nithe seo a leanas, cé nach bhfuil an liosta seo uileghabhálach agus d'fhéadfaí athbhreithniú a dhéanamh air ó am go ham de réir mar a éilíonn riachtanais eagraíochtúla:

Tuairisceoidh an Ceannasaí Turasóireachta go díreach don Stiúrthóir um Fhorbairt Uirbeach agus tacóidh sé leis. Beidh na freagrachtaí turasóireachta seo a leanas air ag leibhéal ardbhainistíochta:

· Gnóthaí turasóireachta inmheánacha na Comhairle a bhainistiú faoi chuimsiú an   Phlean Chorparáidigh agus faoi Chuspóirí na Foirne Bainistíochta. 
· A chinntiú go ndéanann an Chomhairle dul chun cinn i gcur i bhfeidhm Straitéis Turasóireachta Chathair na Gaillimhe i gcomhpháirtíocht le príomhpháirtithe leasmhara. 
· Caidreamh seachtrach a bhainistiú ar fud réimse leathan gníomhaíochtaí gnó, i.e. Turasóireacht na Gaillimhe, Fáilte Éireann, Turasóireacht Éireann, Bord Fáilte, na Gníomhaireachtaí Stáit agus leathstáit ábhartha, Oidhreacht na Sionainne, Grúpa na Sionainne, leasanna turasóireachta áitiúla, páirtithe leasmhara eile, srl.
· Acmhainní fhoireann na Roinne Turasóireachta a threorú agus a stiúradh chun a gclár oibre a chur i gcrích.
· Tograí infheistíochta a fhorbairt i dtáirge turasóireachta Chathair na Gaillimhe agus deiseanna maoinithe áitiúla agus idirnáisiúnta a bhainistiú chun infheistíocht leanúnach a chinntiú sa phacáiste turasóireachta i gCathair na Gaillimhe.
· Margaíocht ar an gCathair a bhrú chun cinn agus a fhorbairt i gcomhréir leis an gcur chuige Corparáideach níos leithne.
· Acmhainn agus beocht a fhorbairt maidir le turasóireacht sa gCathair i gcomhréir le cuspóirí na Forbartha Sóisialta agus Eacnamaíochta.
· Tairiscint na Comhairle ar na meáin shóisialta turasóireachta a stiúradh agus a threorú agus teagmháil a dhéanamh leis an Aonad Cumarsáide.
· Freastal ar imeachtaí agus seimineáir ábhartha go háitiúil agus go hidirnáisiúnta de réir mar is cuí chun naisc a fhorbairt leis an tionscal agus le hinfheisteoirí.
· Straitéisí agus acmhainní na Turasóireachta a ailíniú le straitéisí agus acmhainní na stiúrthóireachta níos leithne agus ar fud na heagraíochta ina hiomláine chun a chinntiú go gcruthaítear sineirgí dearfacha.
· Cineál, leibhéal agus patrún an éilimh ar an tseirbhís sa stiúrthóireacht/feidhm a chinneadh agus leibhéal seirbhíse agus tosaíochtaí beartas straitéiseach a mholadh don Stiúrthóir Seirbhíse.
· Na straitéisí a comhaontaíodh a chur i bhfeidhm chun réimse, cainníocht nó cáilíocht na seirbhísí atá ann cheana a chomhlíonadh agus a leathnú nó a fheabhsú agus athruithe ar straitéisí a mholadh de réir mar is gá.
· Na ceanglais a bhaineann le “Tús Áit do na Daoine - Clár Gníomhaíochta um Rialtas Áitiúil Éifeachtach” agus an tAcht um Athchóiriú Rialtais Áitiúil 2014, a chur i bhfeidhm.
· Baill foirne a bhainistiú agus a mhaoirsiú a fhad le post/grád Oifigigh Riaracháin nó gráid den chineál céanna agus oiliúint agus forbairt na foirne sin a chinntiú.
· Cláir oibre, spriocanna agus spriocdhátaí a shainaithint agus a chomhaontú agus a chinntiú go gcuirfear chun feidhme ina dhiaidh sin iad.
· Foirne éifeachtacha a chur le chéile, spreagadh agus díograis a fhorbairt agus caidreamh agus meanma fónta a choinneáil le fostaithe de réir mar is ábhartha, i gcomhréir le dea-chleachtas fostaíochta agus rialacháin ábhartha;
· An comhlachas táirgiúil idir ionadaithe tofa agus seachadadh feidhmiúcháin na seirbhíse a bhaint amach agus a chothabháil.
· Caidreamh le gníomhaireachtaí seachtracha a fhorbairt agus a chothabháil i gcomhréir leis an mbeartas agus a chinntiú go gcuirtear i bhfeidhm na comhaontuithe chun cláir oibre a chomhordú.
· Comhoibriú den chineál céanna a bhaint amach agus a chothabháil le gníomhaireachtaí forbartha áitiúla i gcomhréir leis an mbeartas atá ag teacht chun cinn maidir le comhtháthú an rialtais áitiúil agus na forbartha áitiúla agus pobail.
· Ionadaíocht a dhéanamh thar ceann an Stiúrthóra Seirbhíse de réir mar is gá.
· Na córais riachtanacha a chur i bhfeidhm agus na hacmhainní chun tacú leis an tseirbhís a chomhordú. Áirítear leis sin córais chun airgeadas agus buiséid a bhainistiú agus luach ar airgead a chinntiú, chun faisnéis a sholáthar maidir le patrún an éilimh agus na gníomhaíochta agus chun cláir oibre a sceidealú.
· Punann tionscadal a bhainistiú, lena n-áirítear tionscadail chaipitil, agus tús áite a thabhairt do dhul chun cinn agus taifead a choinneáil de.
· Tabhairt faoi aon dualgas eile den leibhéal agus den fhreagracht chéanna a bheidh ag teastáil ó am go ham;
· Maoirseacht a dhéanamh ar mhargaíocht na Cathrach idir leibhéal áitiúil agus leibhéal idirnáisiúnta. 
· Bainistiú / monatóireacht a dhéanamh ar na meáin shóisialta, lucht tionchair agus blagálaithe. 
· Meáin shóisialta turasóireachta na Comhairle a bhainistiú agus teagmháil a dhéanamh leis an Aonad Cumarsáide. 
· Freastal ar ardáin mhargaíochta turasóireachta ábhartha go háitiúil agus go hidirnáisiúnta. 
· Naisc a chruthú leis an tionscal áitiúil agus le hinfheisteoirí. 









CÁILÍOCHTAÍ DON PHOST 





1. Carachtar: 
Caithfidh gach iarrthóir a bheith mar dhuine ar dhea-phearsanacht
2. Sláinte: 
Caithfidh riocht sláinte gach iarrthóir a thabhairt le fios go bhfuil ionchas réasúnach aige go mbeidh sé in ann seirbhís rialta agus éifeachtach a fhreastal.  

3. Saorántacht:
Ní mór d'iarrthóirí, faoi dháta aon tairiscint poist, a bheith:
I. Ina saoránach den Limistéar Eorpach Eacnamaíoch (LEE). Tá an LEE comhdhéanta de Bhallstáit an Aontais Eorpaigh, an Íoslainn, Lichtinstéin agus an Iorua; nó
II. Ina saoránach den Ríocht Aontaithe (RA); nó
III. Ina saoránach den Eilvéis de bhun an chomhaontaithe idir an AE agus an Eilvéis agus saorghluaiseacht daoine; nó
IV. Saoránach neamh-LEE ar céile nó leanbh de chuid saoránach LEE nó na Ríochta Aontaithe nó den Eilvéis é nó í agus a bhfuil víosa stampa 4 aige nó aici; nó
V. Aon duine ar dámhadh cosaint idirnaisiúnta orthu faoin Acht um Chosaint Idirnáisiúnta 2015 nó aon duine den teaghlach atá i dteideal fanacht sa Stát mar thoradh ar athaontú teaghlaigh agus a bhfuil víosa stampa 4 aige nó aici nó
VI. Saoránach neamh-LEE ar tuismitheoir linbh chleithiúnaigh é nó í ar saoránach de chuid Ballstát LEE nó den Ríocht Aontaithe den Eilvéis é nó í agus a chónaíonn ann, agus a bhfuil víosa stampa 4 aige nó aici.







4.	Oideachas, taithí, srl.:
Caithfidh gach iarrthóir, ar an dáta is déanaí le haghaidh foirm iarratais críochnaithe a fháil:- 
1. Oiliúint mhaith
1. Taithí shuntasach ag leibhéal cuí ar fhoirne a threorú agus ar acmhainní a bhainistiú
1. Ardchaighdeán taithí riaracháin agus bainistíochta ag leibhéal cuí
1. Taithí ar chur i bhfeidhm beartais/straitéise i dtimpeallacht chasta
1. [bookmark: _Hlk139025341]Eolas sásúil ar eagraíocht seirbhíse poiblí nó an cumas a bheith ionat an t-eolas sin a fháil.

Riachtanas an Cheadúnais Tiomána:
Ceanglaítear ar iarrthóirí ceadúnas tiomána reatha, iomlán, neamhfhormhuinithe, Chatagóir B atá bailí in Éirinn a bheith acu faoin dáta deiridh d'iarratais. Mura bhfuil sé sin amhlaidh, ba chóir é a chur in iúl go soiléir. Ba chóir cóip den cheadúnas a chur isteach in éineacht leis an iarratas.

[bookmark: _Hlk135218695]*Ní mór do chinneadh ó Dhearbhú Cáilíochta agus Cáilíochtaí Éireann (QQ1) a bheith in éineacht le cáilíochtaí neamh-Éireannacha chun a n-inchomparáideacht le Creat Náisiúnta Cáilíochtaí na hÉireann a bhunú, ní mór doiciméad aistriúcháin a bheith in éineacht le cáilíochtaí ó thír thar lear freisin.














Inmhianaithe
Bheadh sé inmhianaithe na nithe seo a leanas a bheith ag iarrthóirí:
· Cáilíocht ábhartha tríú leibhéal de chaighdeán céime ar a laghad (leibhéal 7 ar an gCreat Náisiúnta Cáilíochtaí) a bheith agat
· Taithí oibre ábhartha i gcomhthéacs seirbhísí turasóireachta san earnáil phoiblí ag bainistíocht meánleibhéil/ardleibhéil ar feadh tréimhse cúig bliana nó níos mó. (D'fhéadfadh sé seo a bheith in earnáil na turasóireachta tráchtála, poiblí nó pobail ag obair le réimse leathan páirtithe leasmhara, i.e. Fáilte Ireland, ionadaithe Turasóireachta agus tionscail, srl.).
· Taithí ar straitéisí a fhorbairt agus a chur i bhfeidhm chun cuspóirí a bhaint amach agus an cumas réimse, cainníocht nó cáilíocht na seirbhísí atá ann cheana a leathnú agus a fheabhsú.
· An cumas caidreamh táirgiúil a fhorbairt agus a chothabháil leis na custaiméirí agus leis na páirtithe leasmhara go léir, atá ann cheana agus nua, i.e. Ionadaithe tofa agus grúpaí san earnáil áitiúil amhail soláthraithe agus leasanna táirgí turasóireachta agus fáilteachais, eagraíochtaí turasóireachta pobail, comhpháirtithe sóisialta agus soláthraithe maoinithe, srl. Bualadh go rialta le páirtithe leasmhara, nuashonruithe, cur i láthair agus tuarascálacha a chur ar fáil, aiseolas ó chustaiméirí a ghlacadh agus a chinntiú go n-úsáidtear aon fhoghlaim uaidh chun feabhas a chur ar oibríochtaí an Údaráis Áitiúil.
· Scileanna cumarsáide láidre, scileanna ceannaireachta agus bainistíochta ardfhorbartha.
· Taithí ar rialuithe inmheánacha a bhainistiú chun próiseas, comhlíonadh dlíthiúil agus calaois a chosc agus díriú ar dheiseanna chun tuilleadh daoine a mhealladh ar ais agus luach ar airgead a chur ar fáil.
· Scileanna bainistíochta clár.
· Léargas ildisciplíneach ar idirghníomhaíocht sheirbhísí agus ranna éagsúla na Comhairle Cathrach ar bhonn tras-stiúrthóireachta. Baineann sé sin leis na spriocanna turasóireachta do Chathair na Gaillimhe a bhaint amach trí obair thras-rannach.
· Taithí agus eolas ábhartha ar an tionscal turasóireachta áitiúil agus náisiúnta araon agus an-tuiscint ar thurasóireacht inbhuanaithe, margaíocht, straitéisí cur chun cinn turasóireachta, bainistíocht imeachtaí, imeachtaí trádála, margaíocht dhigiteach, scríobh ábhar do na meáin shóisialta, forbairt láithreán gréasáin, táirgeadh físeán, srl.
· Taithí agus tuiscint ar dhinimic thionscal na Turasóireachta laistigh den Údarás Áitiúil agus ar an gcaoi a bhfuil feidhmeanna, straitéisí agus seirbhísí eile an Údaráis Áitiúil gaolmhar agus go mbíonn tionchar acu ar an dinimic sin.
· Tuiscint ar na deiseanna a aithníodh i Straitéis Turasóireachta Chathair na Gaillimhe chun margadh a chruthú do Chathair na Gaillimhe ar leibhéal náisiúnta/idirnáisiúnta agus chun táirge turasóireachta Chathair na Gaillimhe a fhorbairt tuilleadh.
· Tuiscint ar spriocanna Straitéis um Fhorbairt Uirbeach Chathair na Gaillimhe ina bhfuil an earnáil turasóireachta ag iarraidh cur leis na spriocanna poist i gCathair uirbeach na Gaillimhe.


Ní mór do gach iarratasóir sonraí na gcáilíochtaí ar fad atá bronnta orthu a áireamh ar an bhfoirm iarratais.  Níor cheart glacadh leis an gcuireadh freastal ar Agallamh mar fhianaise go bhfuil na cáilíochtaí forordaithe agat agus/nó na ceanglais a bhaineann leis an bpost seo nó go bhfuil tú cáilithe de réir dlí an post a shealbhú. Beidh fianaise dhoiciméadach ag teastáil roimh cheapachán a dhéanamh sa chás go bhfuil sé curtha in iúl agat go bhfuil cáilíocht áirithe, taithí, etc. agat.




















	



	INNIÚLACHTAÍ DON PHOST

Leagtar síos na príomhinniúlachtaí don phost sa tábla thíos. Beifear ag súil go léireoidh an t-iarrthóir an dóthain fianaise laistigh den fhoirm iarratais aige agus ag an agallamh ar a chuid inniúlacht faoi gach ceann de na ceannteidil seo.

	[bookmark: _Hlk184979136]Bainistíocht & Athrú Straitéiseach

	Ábaltacht Straitéiseach 
An cumas smaoineamh agus gníomhú go straitéiseach i gcomhthéacs na turasóireachta réigiúnaí agus na forbartha uirbí araon. Ábalta smaoineamh go fadtéarmach. In ann misean agus fís eagraíochtúil a aistriú ina gcuspóirí soiléire, sonracha agus indéanta a bhaineann le turasóireacht. Ábalta nuálaíocht agus cruthaitheacht a léiriú chun spriocanna straitéiseach a dhaingniú.

Feasacht Pholaitiúil 
Tuiscint shoiléir ar réaltacht pholaitiúil agus ar chomhthéacs na heagraíochta.

Líonrú agus Ionadaíocht 
Coinníonn agus forbraíonn caidrimh dhearfacha agus thairbheacha le gach duine. Cuireann líonra de theagmhálacha teicniúla agus proifisiúnta le chéile. Cuireann an fhís chuí, dhearfach agus chomhtháite chun cinn agus cothaíonn iad don eagraíocht a bhfuil ionadaíocht á déanamh orthu.

Athrú a chur i bhFeidhm 
Athrú a thabhairt isteach go héifeachtach, cultúr cruthaitheachta a chur chun cinn i measc na foirne agus ábalta cur in aghaidh athrú a shárú. 
Solúbthacht agus oscailteacht a léiriú maidir le tabhairt faoi athrú.


	Torthaí a Bhaint Amach

	Réiteach Fadhbanna agus Cinnteoireacht 
Ábalta faisnéis chriticiúil a aimsiú agus aghaidh a thabhairt ar shaincheisteanna go loighciúil. Tuiscint ar chomhthéacs agus ar thionchar na gcinntí a dhéantar. In ann gníomhú go cinnte i dtaca le faisnéis chasta agus roinnt páirtithe leasmhara.

Pleanáil Oibríochta 
Tionscadail a phleanáil chun réasúnaíocht, cuspóirí agus táirgí insoláthartha, riachtanais acmhainne, amlínte agus garspriocanna, ceanglais tuairiscithe, agus modhanna meastóireachta a chinneadh. Seirbhís agus cúram custaiméirí ar ardchaighdeán a bhunú.

Torthaí Maithe a Bhaint Amach 
Baint amach dea-thorthaí a chur chun cinn i soláthair seirbhísí. Seachadadh seirbhísí a eagrú chun an caighdeán riachtanach a chomhlíonadh nó a shárú trí chomhoibriú le fostaithe a threorú agus a spreagadh agus trí acmhainní a bhainistiú go héifeachtach.


	Feidhmíocht Trí Dhaoine

	Ceannaireacht agus Spreagadh 
Daoine aonair agus daoine i bhfoirne a spreagadh chun obair ar ardchaighdeán agus torthaí dírithe ar chustaiméirí a bhaint amach. Caidreamh éifeachtach agus táirgiúil a fhorbairt san ionad oibre. Ceannaireacht a thabhairt le dea-shampla maidir le tiomantas, solúbthacht agus éiteas seirbhísí custaiméirí láidir.

Feidhmiú Bainistíochta 
Feidhmíocht a bhainistiú go héifeachtach. Cumhacht a thabhairt do dhaoine spriocanna eagraíochtúla a bhaint amach nó a shárú trí údarás, freagracht agus cuntasacht leordhóthanach a tharmligean.

Cumarsáid Éifeachtach 
Scileanna cumarsáide agus scríbhneoireachta ar ardchaighdeán. 
Smaointe a chur i láthair go héifeachtach do dhaoine aonair agus do ghrúpaí.


	Éifeachtacht Phearsanta

	Eolas Ábhartha
Coinníonn suas chun data le forbairtí, treochtaí agus deachleachtas Reatha ina réimse freagrachta. Léiríonn an t-eolas speisialaithe, an tuiscint agus an oiliúint atá riachtanach don ról. Tá Eolas agus thuiscint láidir aige maidir le hoibleagáidí reachtúla reachtaíocht Sláinte agus Sábháilteachta agus a cur I bhfeidhm san ionad oibre.

Acmhainneacht agus Folláine Phearsanta 
Ábalta féinmhuinín chuí agus dhearfach a léiriú. Oibriú ar luas go héifeachtach i dtimpeallacht atá casta.

Spreagadh, Tionscnaíocht agus Gaiscí Pearsanta 
Díograiseach faoin ról agus spreagtha in ainneoin deacrachtaí agus constaicí. Déanann níos mó ná mar a theastaíonn nó a bhfuiltear ag súil leis, ag tuiscint go bhféadfadh cásanna áirithe teacht chun cinn agus ag teacht roimh aon fhadhb a d'fhéadfadh a bheith ann. Deiseanna nua a chruthú.



























































PRÍOMHCHOINNÍOLLACHA NA SEIRBHÍSE

An Cineál Poist 
Líonfar poist shealadacha ábhartha amach anseo ón bpainéal a chuirfear le chéile.  Beidh an post/na poist lánaimseartha, sealadach agus inphinsin.  Mairfidh an painéal ar feadh bliain amháin ón dáta a fhoirmítear é.  

Luach Saothair 
Is é seo a leanas an tuarastal bliantúil atá ar aon dul le post (Imlitir EL 07/2025, Scálaí Údaráis Áitiúil Athbhreithnithe i bhFeidhm ón 1 Lúnasa 2025):
	Point
	01/08/2025

	1
	€80,967

	2
	€81,689

	3
	€84,866

	4
	€88,063

	5
	€91,266

	6
	€94,435

	7
	€97,624

	LSI 1
	€101,240

	LSI 2
	€107,004




NÓTA TÁBHACHTACH: Ba chóir d’iarrthóirí a thabhairt faoi deara nach bhfuil an tuarastal tosaigh faoi réir caibidlíochta. Ní bhainfidh iontráil sa scála pá os cionn an phointe íosta ach le seirbhísigh phoiblí atá ann cheana i gcomhthéacs na gCiorclán Pá Rialtais ábhartha. Rachaidh iarrthóirí nach bhfuil clúdaithe ag Ciorcláin den sórt sin isteach sa scála pá ag an bpointe íosta i.e. €80,967

Cuimsíonn an tuarastal seo go hiomlán íocaíocht i dtaobh dliteanais i gcomhair glaonna amach lasmuigh d’uaireanta oifige/ag an deireadh seachtaine i gcásanna éigeandála.  
Féadfar ráta an luach saothair a athrú ó am go chéile ar aon dul le beartas an Rialtais ar phá.

Ní mór do shealbhóir na hoifige seo leis an údarás áitiúil aon táillí nó airgead eile (seachas a t(h)uarastal cuimsitheach) atá iníoctha leis/léi agus a fhaigheann sé/sí de bhrí a (h)oifige i dtaobh seirbhísí a cheanglaítear air/uirthi a dhéanamh faoi achtú ar bith.

PROMHADH:
(a) beidh tréimhse phromhaidh i gceist i ndiaidh ceapachán den sórt sin teacht i bhfeidhm ina mbeidh an duine a cheapfar ar promhadh,
(b) 12 mhí a bheidh i gceist leis an tréimhse sin ach féadfaidh an Príomhoifigeach Feidhmiúcháin, dá lánrogha féin, síneadh a chur le tréimhse mar sin,
(c) beidh deireadh leis an bhfostaíocht sin ag deireadh na tréimhse promhaidh mura ndeimhneoidh an Príomhoifigeach Feidhmiúcháin le linn na tréimhse sin go bhfuil seirbhís an duine sin sásúil.
UAIRE DUALGAIS 
Éileofar ar an duine a cheapfar seachtain oibre 35 uair an chloig a dhéanamh. Éileofar ar an iarrthóir a n-éireoidh leis/léi a c(h)uid uaire oibre a logáil de réir cheanglais an Achta um Eagrú Ama Oibre, 1997 agus éileofar air/uirthi comhoibriú le húsáid teicneolaíochtaí chun uaire mar sin a thaifead.

Saoire Bhliantúil:
30 lá sa bhliain an teidlíocht saoire bhliantúil.

Áit Chónaithe:
Beidh cónaí ar shealbhóir an phoist sa cheantas ina mbeidh a dhualgais le comhlíonadh nó laistigh d’achar réasúnach uaidh. 

Fostaíocht Lasmuigh:
Is post lánaimsireach seo agus ní fhéadfaidh an fostaí dul I mbun cleachtis príobhaideach nó baint a beith aige/aicí aon gnó seachtrach a chuirfeadh isteach ar comhlíonadh dualgas oifigiúl. 

Caitheamh Tiomána:
Tá sé inmhianaithe go mbeadh ceadúnas tiomána iomlán de Chategóir B atá nailí in Éirinn ag Iarrthóirí. Murab amhlaidh atá, ba choir é sin a lua go soileir. Aisíocfar speansais arna dtabhú ag an té a cheapfar i ndáil le taisteal a bhaineann leis an obair de réir ciorcláin na Roinne.

Grinnfhiosrúchán an Gharda Síochána:
Éileofar ar an iarratasóir a n-éireoidh leis nó léi dul faoi Ghrinnfhiosrúcháin an Gharda Síochána  sula gceapfar é/í.

Ranníocaíocht Aoisliúntais: 
Éileofar ar dhaoine a bheidh ina n-oifigigh inphinsin d’údarás áitiúil agus a bheidh incháilithe ráta Aicme A de ranníocaíocht ÁSPC a íoc i ndáil lena n-aoisliúntas ranníocaíocht a dhéanamh leis an údarás áitiúil ag ráta 1.5% dá luach saothair inphinsin móide 3.5% den ghlan-luach saothair inphinsin (i.e. luach saothair inphinsin lúide dhá oiread an ráta bliantúil den Phinsean Stáit Ranníocach).

Éileofar ar dhaoine a bheidh ina n-oifigigh inphinsin d’údarás áitiúil agus a bheidh incháilithe ráta Aicme D de ranníocaíocht ÁSPC a íoc i ndáil lena n-aoisliúntas ranníocaíocht a dhéanamh leis an údarás áitiúil ag ráta 5% dá luach saothair inphinsin.  

Scéim Baintrí & Dílleachta/ Céilí & Leanaí
Éileofar ar gach duine a bheidh ina n-oifigigh inphinsin d’údarás áitiúil i ndáil le Scéim Rialtais Áitiúil (Pinsean Ranníoc Céilí agus Leanaí), 1986 ranníoc ag ráta 1.5% dá luach saothair inphinsin a íoc leis an údarás áitiúil (i.e. luach saothair inphinsin lúide dhá oiread an ráta bliantúil den Phinsean Stáit Ranníocach) de réir théarmaí na Scéime.

Iontrálaithe Nua ón 1 Eanáir 2013 - Scéim  Pinsean Seirbhíse Poiblí Aonair
MAIDIR LE hIONTRÁLAITHE NUA a earcaítear an 1 Eanáir, 2013 nó ina dhiaidh sin, chomh maith le hiar-sheirbhísigh poiblí a bheadh ag filleadh ar an tseirbhís phoiblí tar éis briseadh níos mó ná 26 seachtain.  Tá feidhm leis an Acht um Pinsin na Seirbhíse Poiblí (Scéim Aonair agus Forálacha Eile) 2012 le d’fhostaíocht.  Éilítear ar bhaill den Scéim seo i ndáil le haoisliúntas ranníocaíocht a dhéanamh ag ráta 3% den luach saothair inphinsin móide 3.5% den ghlan-luach saothair inphinsin (i.e. luach saothair inphinsin lúide dhá oiread an ráta bliantúil den Phinsean Stáit Ranníocach) agus tá tú incháilithe an ráta Aicme A den ranníocaíocht ÁSPC a íoc.

Aois Scoir: 
Cinnfear aois scoir maidir le Seirbhís na hEarnála Poiblí roimhe seo (más ann) agus tabharfar comhairle ina leith nuair a cheapfar an duine.

Iar-Fhostaithe den tSeirbhís Phoiblí 
D’fhéadfadh tionchar a bheith ar incháilitheacht chun a bheith san iomaíocht sa chás go raibh iarratasóirí fostaithe roimhe seo sa tSeirbhís Phoiblí in Éirinn agus gur baineadh leas as Scéim Seirbhíse Poiblí na hÉireann lena n-áirítear:
1. Scéim Dhreasaithe don Luathscor (ISER)
1. Ciorclán na Roinne Sláinte agus Leanaí (7/2010) 
1. Comhaontú Comhchoiteann: Íocaíochtaí Iomarcaíochta d’Fhostaithe sa tSeirbhís Phoiblí 

Ba chóir d’iarratasóirí a chinntiú nach mbeidh cosc orthu ó dul isteach sa tSeirbhís Phoiblí in Éirinn arís faoi théarmaí Scéimeanna den sórt sin.  Ní liosta críochnaitheach é sin agus ba chóir aon fhiosrúcháin a bheadh agat a dhíriú ar Iar-Fhostóir an iarratasóra sa tSeirbhís Phoiblí in Éirinn, ar an gcéad dul síos. 

Dearbhú 
Éilítear ar iarratasóirí a dhearbhú má bhain siad leas roimhe seo as scéim seirbhíse poiblí dreasachta luathscoir agus/nó as comhaontú comhchoiteann mar a luaitear thuas. Éilítear ar iarratasóirí freisin aon teidlíochtaí ar shochar pinsin Seirbhíse Poiblí (in íocaíocht nó coinnithe) ó aon fhostaíocht eile sa tSeirbhís Phoiblí agus/nó áit a bhfuil íocaíocht-in-lieu faighte aige/aici as seirbhís in aon fhostaíocht sa tSeirbhís Phoiblí a chur in iúl.

Tairiscint Cheapacháin 
Éileoidh Comhairle Cathrach na Gaillimhe ar dhaoine a dtairgfear ceapachán dóibh glacadh leis an gceapachán sin laistigh de thréimhse nach mó ná mí amháin ón dáta a ndéantar an tairiscint.  Mura nglacann siad leis an gceapachán laistigh den tréimhse sin, nó den tréimhse níos faide a chinnfidh an Chomhairle faoina lánrogha féin, ní cheapfaidh an Chomhairle iad. 

Déantar gach ceapachán faoi réir teistiméireachtaí sásúla a fháil agus d’fhéadfadh sé go mbeadh orthu fianaise cháipéisíochta a sholáthar de cháilíochtaí nó taithí a luaitear ina n-iarratais.

	LEAGAN AMACH AN CHOMÓRTAIS 
Caithfear iarratais a dhéanamh ar fhoirmeacha iarratais oifigiúla agus sin amháin agus ní mór gach cuid a chomhlánú go hiomlán. Agus an fhoirm iarratais seo á comhlánú agat, tá sé ríthábhachtach go mbeifear cruinn mar go n-úsáidfear í mar cháipéis ionchuir ríomhaire.  Beidh an fhaisnéis a sholáthróidh tú ar an bhfoirm iarratais seo ina cuid lárnach den phróiseas gearrliostaithe.  D’fhéadfadh cinneadh Chomhairle Cathrach na Gaillimhe tú a chur san áireamh ar an ngearrliosta d’iarrthóirí a rachaidh chun cinn go dtí céim a dó den phróiseas, a bheith bunaithe ar an bhfaisnéis seo. 

Sa chás, go mbreithneoidh Comhairle Cathrach na Gaillimhe, bunaithe ar an líon daoine a bheidh ag lorg iontrála chuig an gcomórtas agus caighdeán eolais, oiliúna nó taithí go ginearálta na ndaoine sin, gan gach duine a ligean ar aghaidh chuig an gcomórtas, féadfaidh Comhairle Cathrach na Gaillimhe daoine a ligean ar aghaidh chuig an gcomórtas ar dóigh leo a bhainfidh amach caighdeán dóthanach lena roghnú agus lena moladh don cheapachán agus iad sin amháin.

Ní ionann duine a scaoileadh ar aghaidh chuig comórtas nó cuireadh a fháil chun freastal ar agallamh, agus a thabhairt le fios go bhfuil Comhairle Cathrach na Gaillimhe sásta go gcomhlíonann an duine sin riachtanais na Rialachán nó nach bhfuil sé/sí dícháilithe de réir an dlí ó phost a choimeád agus ní ionann agus barántas é go mbreithneofar d’iarratas tuilleadh.  Tá sé tábhachtach mar sin, go dtabharfá ar aird go bhfuil an dualgas ortsa a chinntiú go gcomhlíonann tú na riachtanais incháilitheachta don chomórtas sula bhfreastalaíonn tú ar agallamh.  Mura gcomhlíonann tú na riachtanais iontrála riachtanacha ach mar sin féin go bhfreastalaíonn tú ar agallamh, beidh tú ag cur costais gan ghá ort féin mar nach mbeidh Comhairle Cathrach na Gaillimhe freagrach as aon chostais a thabhófar a aisíoc.

D’fhéadfadh sé go mbeadh próiseas trí chéim sa chomórtas:
· Gearrliostú (Deisce agus/nó Agallamh)
· Agallaimh deiridh

Féadfaidh Comhairle Cathrach na Gaillimhe, dá lánrogha féin iarraidh ar iarrthóirí freastal ar réamhagallamh agus sa chás sin bheadh cead isteach chuig an agallamh iomaíoch ag brath ar iarrthóirí ag baint amach caighdeáin a bhreithníonn Comhairle Cathrach na Gaillimhe a bheith riachtanach sa réamhagallamh.  D’fhéadfaí é seo a chinneadh trí thriail inniúlachta, ceacht gearrliostaithe deisce agus nó agallamh gearliostaithe a úsáid.

Is Bord (boird) a bheidh curtha le chéile ag Comhairle Cathrach na Gaillimhe a thabharfaidh faoi na hagallaimh.  Déanfaidh an Bord (na Boird) fiúntas na n-iarrthóirí a mheas (ach amháin an méid is féidir iad a mheas) i ndáil le nithe dá dtagraítear sna Cáilíochtaí forordaithe agus aon ábhar iomchuí eile. Sula ndéanfar an measúnú deiridh, féadfaidh an Bord glaoch ar ais ar iarrthóir chun tuilleadh ceisteanna a chur air/uirthi.  Glacfar leis gur cuid den agallamh é aon fhreastal breise a bheidh de dhíth.  Breithneofar iarrthóirí agus iad sin amháin lena roghnú a bhainfidh caighdeán amach a bhreithníonn Comhairle Cathrach na Gaillimhe sin a bheith sásúil in agallamh iomaíoch.

Sula molfar é/í lena c(h)eapadh ní mór d’iarrthóir Comhairle Cathrach na Gaillimhe a shásamh go bhfuil an t-eolas agus an cumas cuí aige/aici (lena n-áirítear, ardchaighdeán oiriúnachta agus sa chás go mbeadh taithí riaracháin riachtanach, ní mór ardchumas riaracháin a bheith aige/aici ag an 

leibhéal cuí) chun go bhféadfar dualgais an phoist a chomhlíonadh mar is ceart.  Féadfaidh Comhairle Cathrach na Gaillimhe, dá lánrogha féin, duine (daoine) eile a roghnú agus a mholadh don cheapachán bunaithe ar thorthaí an chomórtais seo sa chás nach nglacfaidh an duine atá molta don cheapachán leis an gceapachán, nó ach a nglacfaidh sé/sí leis, go dtugann sé/sí suas é nó sa chás go dtiocfaidh folúntas breise chun cinn.
Tá gach iarrthóir freagrach as iad féin a bheith ar fáil don tástáil éigeantach (do na tástálacha éigeantacha) ar an dáta (na dátaí) a shonróidh Comhairle Cathrach na Gaillimhe agus as cibé socruithe atá riachtanach a dhéanamh chun a chinntiú go bhfaighfear an chumarsáid a sheolfar chucu ag an seoladh a bheidh sonraithe ar an bhfoirm iarratais. 

Coimeádann Comhairle Cathrach na Gaillimhe an ceart chun agallaimh a reáchtáil (gearrliostú agus/nó agallaimh dheiridh) trí ardán fíorúil e.g. MS Teams.  



EOLAS GINEARÁLTA

Ní bheidh Comhairle Cathrach na Gaillimhe freagrach as aon speansas, speansais taistil san áireamh, a d’fhéadfadh go bhfulaingeodh iarrthóirí iad, i gceangal lena n-iarrthóireacht.

Dáta Deiridh:
[bookmark: _Hlk138411002]Ní mór an fhoirm iarratais chomhlánaithe a sheoladh/a sheachadadh ionas go sroichfidh sé an Rannóg Acmhainní Daonna, Comhairle Cathrach na Gaillimhe, Halla na Cathrach, Bóthar an Choláiste, Gaillimh, tráth nach déanaí ná 4.00i.n Dé Déardaoin, 11 Meán Fómhair 2025. Ní thógfar san áireamh aon mhaíomh gur cailleadh nó gur cuireadh moill le haon fhoirm iarratais ná litir a bhaineann leis sa phost ach má thaispeántar Teastas poist ó Oifig an Phoist chun tacú leis an maíomh sin.  Fágtar faoin iarratasóir teagmháil a dhéanamh le An Post maidir le haon mhoilleanna.

Achomhairc:
Breithneoidh Comhairle Cathrach na Gaillimhe achomhairc maidir le hincháilitheacht agus cinntí i ndáil le gearrliostú. Ní mór d’iarrthóirí na hachomhairc sin a dhéanamh i scríbhinn laistigh de 5 lá oibre tar éis dóibh fógra a fháil maidir leis an gcinneadh ábhartha. Tar éis di achomharc a fháil, breathnóidh Comhairle Cathrach na Gaillimhe arís ar na cinntí roghnúcháin agus cuirfear toradh an athbhreithnithe sin in iúl don iarrthóir.

Iarrthóirí a Mheas mar bheith Tarraingthe Siar:
Maidir le hiarrthóirí nach bhfreastalaíonn le haghaidh agallaimh nó trialacha cibé uair agus áit a n-iarrann Comhairle Cathrach na Gaillimhe, nó nach dtaispeánann siad, áit a iarrtar orthu, cibé fianaise a chur ar fáil a d’fhéadfadh Comhairle Cathrach na Gaillimhe a iarraidh maidir le haon ábhar atá ábhartha dá n-iarrthóireacht, ní bheidh aon éileamh eile acu ar bheith curtha san áireamh.
Na hAchtanna um Chosaint Sonraí 1988 – 2018 agus an Rialachán Ginearálta maidir le Cosaint Sonraí:
Nuair a fhaightear d’fhoirm iarratais, cruthaímid taifead ríomhaire i d’ainm, ina bhfuil cuid mhór den eolas pearsanta a chuir tú ar fáil.  I gcás go ndéanfaí d’ainm a mheas le haghaidh poist, cruthófar comhad láimhe.  Úsáidtear na taifid phearsanta chun críocha próiseáil d’iarrthóireachta amháin.  Tá an fhaisnéis sin a choimeádtar ar ríomhaire faoi réir na gceart agus na n-oibleagáidí atá leagtha amach sna Rialacháin Ghinearálta ar Chosaint Sonraí.

Rúndacht:
Faoi réir fhorálacha an Achta um Chosaint Sonraí, 2014; déileálfar go huile is go hiomlán faoi rún le hiarratais.

Dícháileoidh canbhasáil.

Is fostóir comhdheiseanna í Comhairle Cathrach na Gaillimhe

TABHAIR FAOI DEARA: NÁ SEOL ACH AN FHOIRM IARRATAIS AR AIS AGUS COINNIGH AN LEABHRÁN EOLAIS DO THAIFID FÉIN.

